**Rev. Dr .Henry Siang Kung Tuanbia Tawi**

Henry Siang Kung

President, Chin Christian University

Pumpak le chungkhar

Chuah Ni  : Feb. 15, 1958 (Zarhte Ni)

Nu le Pa    : Pu  Khar Mang le Pi Duh Sung

Chuahpi unau pahra ( pa 6, nu 4) lak ah a u nu le a nau pakhat cu an ngakchiat lio te in an thi. A nung mi lak ah Henry Siang Kung cu upabik a si.

Nupi                : Pi Thla Meng (Road Transportation Administration Officer, Yangon)

Kutsih Ni         : Dec. 19, 1998.

Fa                    : Katie Biak Hlei Par (Chuah ni March 20, 2000)

**Fimthiamnak**

Tang li: 1971, Haiphai Tangli Sianginn.

Tang riat : 1974, No. 1, BEHS, Hakha. Subject pahnih (Mathematics I le II) ah distinction a   hmu. Tang nga in tang sarih tiang Falam peng Rallawn khua State Middle School ah a kai.   A kai chung poh Stipend kum khat Ks. 100 a hmu.

Tang hra: 1977, Roll No. 60 (A). Registration No. 4836.

BTh: March 27, 1983 Myanmar Institute of Theology. Thesis:

A Theological Student Looks At The Lord’s Prayer.

BD: March 23, 1986 Myanmar Institute of Theology. Thesis: The Quest Of Time.

Dip RE: July 2, 1992 Westhill College, the University of Birmingham, UK. (Pass with Distinction). Thesis: Theology of Education.

MTh: May 31, 1998 SEAGST, Hong Kong.

Thesis: Faith Development Theology of Fowler and Saddha of Myanmar Theravada Buddhism: Foundation for The Nurturing of Faith.

D Theo: May 26, 2002, SEAGST, Hong Kong.

Dissertation :Education As Conscientization: Paulo Freire and Theological Education of the Chin People in the Myanmar Context.

**Biaknak lei**

Tipil Ni:  Feb 4, 1978. By Rev. Chia Er, Mie Area Baptist Churches Civui, Halta.

Ordination: April 2, 1999. Chin Evangel Centenary, Hakha.

Pastor: Haiphai Baptist Church. April 1, 1983- March31, 1984.

Cachimtu: Chin Christian Institute of Theology, Falam. June 1986-March 31, 2004. FBC ah Part- time in a bawm pah hna.

President: Chin Christian University May 1, 2004. Hong Kong ca a cawn pah in Hong Kong Cheil     Church ah 2001-2002 thla 16 chung part-time in Pastor rian a ṭuan.

**Pathian thluachuah.**

Rev. Siang hi  music a zuam pah. CCIT ah music chimtu a si. Falam, Hakha, Kawl le Mirang in hla tawi tete, Choir le Anthem fung khat hnih, a dihlak fung 100 hrawng a phan. Chin Christian Institute of Theology (CCIT), Falam caah College Anthem Mirang in a rak phan.  Cu lakah  Hakah holh in a phanmi “Hawi Ṭha Bik Cu Jesuh A Si”  hla cu 1995 kum Argentina ram, Boneo Aires i tuahmi World Baptist Congress meeting ah Kawlram aiawh hla caah an hman. Kawlram in a va kaimi Rev. James Ṭial Dum nih a cauk in a rak phorh hnu lawng ah theih a si. Hla phantu zawn ah Anonymous tiah an ṭial.Cun U Ne Win hruaimi cozah a dongh lai te 1988 kum thawk lei ah Kawlram Radio aw thlahtu pawl Falam ah an rak phan. Falam Lan-sin-lu-nge nih Lan-sin-lu-nge hla pakhat aw khumh a hau ti a si i Kawl hla phan an rak fial. Rev. Siang nih a phanmi  Kawl hla cu Falam i a ummi Myone Lan-sin-lu-nge pawl nih an rak sak, Music Band “Lucky 7” an ti rua, Ak Hliang, Cuanga le Khua Lian Thawng te hna nih music an tum hi Falam ah cun  Myanmar Broadcasting Service nih aw an khumh hna. Rev. Siang zong midang hlei an um lo caah keyboard a rak tum piak ve hna. Cu hla cu cawn Nithum Ni zaanlei ah BBS nih Radio in an hun thlah tawn. Tlawmpal ah Myanmar Socialist Party a rawk colh.